

**Kontakt spoločnosti KMSS pre médiá:**

Mária Spišiaková

PR & Events Assistant Manager

Tel.: +421 910 977 334

E-mail: m.spisiakovamss.sk

**Spustený predpredaj modelu Kia EV6**

* **Spoločnosť Kia otvorila predpredaj svojho prvého plne elektrického modelu EV6 ešte pred plánovaným termínom vzhľadom na vysoký záujem zákazníkov**
* **Predpredaj modelu EV6 na Slovensku spustený od 28. apríla 2021**
* **Predstavenie cenníka pre exkluzívny predpredaj novej Kia EV6**

Spoločnosť Kia spustila predpredaj modelu EV6 ešte pred plánovaným termínom vzhľadom na veľký záujem zákazníkov o prvé špecializované plne elektrické vozidlo značky Kia. Zákazníci si od dnešného dňa, 28. apríla 2021, budú môcť objednať model EV6 u svojho miestneho predajcu, a to ešte pred začiatkom výroby, ktorý je naplánovaný na júl 2021. Prvé dodávky modelu EV6 sa na Slovensku predpokladajú začiatkom septembra 2021 a zákazníci, ktorí si objednajú model vo fáze predpredaja majú možnosť užívať si všetky jedinečné výhody už v tomto roku.

*„Spustenie predpredaja modelu EV6 pre zákazníkov v tejto fáze vozidla – len mesiac po jeho svetovom virtuálnom debute – odráža nadšenie a záujem, ktoré toto progresívne špičkové plne elektrické vozidlo už stihlo vyvolať,“* uviedol generálny riaditeľ spoločnosti Kia Motors Sales Slovensko, Marián Hoffer. *„Obrovský rozruch okolo modelu Kia EV6 sa nepodobá žiadnemu inému modelu, ktorý prinášame na trh, a je dôkazom toho, že elektrické vozidlá môžu prinášať radosť a dodávať ľuďom energiu, pokiaľ ide o udržateľnú mobilitu.“*

Zákazníci si môžu vybrať špecifikáciu, stupeň výbavy a doplnkové vybavenie, aby ich nové vozidlo bolo presne podľa ich predstáv a zodpovedalo ich životnému štýlu. EV6 prichádza vo variantoch 2WD a 4WD.Bude postupne dostupné so štandardnou 58 kWh batériou, ktorá poskytuje dojazd do 400 km a výkon 235k. 77,4 kWh batéria s dlhým dojazdom zabezpečí dojazd viac ako 510 km a výkon 325 k. Špecializovaná verzia GT EV6 by mala zabezpečiť dojazd 400 km a ohromujúci výkon 585 k.Vo fáze predpredaja bude na Slovensku model EV6 k dispozícii s akumulátorom s dlhým dojazdom (77,4 kWh) a pohonom dvoch kolies (2WD) alebo všetkých kolies (AWD). Cenník modelu v predpredaji je súčasťou tlačovej správy a ponúka 2 úrovne výbavy EV6+ a GT-line. Verzia EV6+ je bohato vybavená a ponúka množstvo bezpečnostných asistentov, 19´´ disky kolies z ľahkej zliatiny, bezkľúčový prístup a štart Smart Key, prémiové sedadlá vodiča a spolujazdca sú s relaxačnou funkciou ako aj s funkciou vyhrievania a ventilovania. Súčasťou tejto výbavy sú aj dva panoramatické 12,3 ´´ zakrivené displeje s vysokým rozlíšením a adaptívny tempomat ako aj tepelné čerpadlo.

Model EV6 je stelesnením novej éry značky Kia. Bude sa vyrábať v Južnej Kórei a predáva sa so štandardnou 7-ročnou zárukou Kia.

- Koniec -